Kašeľ
Viete mi poradiť co na dráždivý dusiaci kašeľ,vykasliavam sem tam hlieny trvá to už viac ako týždeň brala som solmucol sáčky a teraz neviem ako ďalej doliecit ďakujem.
Dobrý deň,
ďakujeme za Vašu otázku.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Kašeľ je jedinou a základnou cestou ako sa hlien dostane von z organizmus, a preto si liečba vyžaduje trpezlivosť.
Vzľadom na prítomnosť hlienu Vám odporúčam pokračovať v liečbe liekom Solmucol. V prípade dráždenia slizníc dýchacieho systému je možné ho kombinovať s
pastilkami s obsahom islandského lišajníka
, ktorý chráni, zvlhčuje ústnu sliznicu a znižuje reflex kašľa. Je vhodný aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice. V rámci režimových opatrení je možné podporiť riedenie hlienov pri kašli zvlhčovaním vzduchu alebo inhaláciou Vincentky, prípadne Yabra. Pri zahlienení je nevyhnutné dbať na dostatočný pitný režim. Dĺžka liečby kašľa závisí od typu a závažnosti klinického stavu.
Ak nenastane zlepšenie do 3 dní, prípadne sa Váš stav zhorší, je potrebné navštíviť lekára, ktorý vás vyšetrí a nastaví adekvátnu liečbu.
Prajem skorú úľavu od ťažkostí.
S pozdravom
PharmDr. Veronika Kiabová